صحت اور خاندانی بہبود کی وزارت
مہاراشٹر، کیرالہ ، پنجاب ، تمل ناڈواورگجرات میں کووڈ -19کے نئے کیسوں میں تیزی سے اضافہ ہورہاہے
زیادو تعداد میں ریاستوں کو احتیاط برتنے کی صلاح دی گئی ہے
کووڈ -19والے بچاؤ کے لئے لگ بھگ ایک کروڑ 50لاکھ ٹیکے لگائے گئے
گزشتہ 24گھنٹے میں 19ریاستوں اورمرکز کے زیرانتظام علاقوں سے کووڈ 19سے موت ہونے کا کوئی نیا واقعہ نہیں پیش آیاہے
نئی دہلی ،2؍مارچ :ملک میں سردست 1.68لاکھ  مریض زیرعلاج ہیں جب کہ ملک میں گزشتہ 24گھنٹے میں 12286نئے کیسوں کا پتہ چلاہے ۔ بھارت میں فی الحال زیرعلاج مریضوں کی تعداد، اس بیماری سے اب تک متاثر ہونے والوں کے محض 1.51فیصد پرمشتمل ہے ۔
80.33فیصد نئے کیس پانچ ریاستوں میں درج ہوئے ہیں ۔ مہاراشٹر میں ایک دن میں سب سے زیادہ تعداد میں 6397نئے کیسوں کا پتہ چلاہے ، جس کے بعد کیرالہ میں 1938جب کہ پنجاب میں 633نئے کیس درج ہوئے ہیں ۔ دوریاستوں مہاراشٹراورکیرالہ میں ہی 67.84فیصد نئے کیس درج ہوئے ہیں ۔
مرکزایسی ریاستوں جہاں سب سے زیادہ تعداد میں مریض زیرعلاج ہیں اورکووڈ -19کے یومیہ نئے کیسوں میں اضافہ درج کرنے والی ریاستوں ارمرکز کے زیرانتظام علاقوں کے ساتھ مسلسل رابطے میں ہے ۔ ریاستوں اورمرکز کے زیرانتظام علاقوں کو صلاح دی گئی ہے کہ وہ کووڈ -19کو پھیلنے سے روکنے کی غرض سے مسلسل نگرانی جاری رکھیں ۔ اس کے علاوہ کووڈ -19کی موثر جانچ ، وائرس سے متاثر ہونے والے مریضوں پرنظررکھنے ، متاثرہ کیسوں کو فوری طورپرالگ تھلک کرنے اوران کے نزدیکی رابطے والے افراد کو قرنطنینہ کرنے پر خاص طورپر زوردیاگیاہے ۔
8ریاستوں میں یومیہ نئے کیسوں میں اضافہ درج کیاجارہاہے ۔
پانچ ریاستوں میں مسلسل ملک میں کل زیرعلاج مریضوں کے 84.16فیصد معاملے درج ہیں ۔ اکیلے مہاراشٹرمیں بھارت کے کل زیرعلاج مریضوں کے 46.82فیصد معاملے میں جس کے بعد 28.61فیصد معاملوں کے ساتھ کیرالہ کا نمبر ہے
6ریاستوں اورمرکز کے زیرانتظام علاقوں میں طبی جانچ کے بعد بیماری سے متاثرپائے جانے والے افراد کی ہفتہ وارشرح دوفیصد کی قومی اوسط سے زیادہ ہے ۔ مہاراشٹرمیں متاثرہ افراد کی یہ شرح 10.02فیصد ہے ۔ جو ملک میں جانچ کے بعد بیماری سے متاثرپائے جانے والے افراد کی سب سے زیادہ ہفتہ وارشرح ہے ۔
آج صبح سات بجے تک ایک عبوری رپورٹ کے مطابق کل 14854136ٹیکے لگائے جاچکے ہیں ۔ ان میں حفظان صحت کے 6704613کارکنان شامل ہیں جنھیں پہلا ٹیکہ لگایاگیاہے ، جب کہ حفظان صحت کے 2597799کارکنان کے پہلاٹیکہ لگایاگیاہے ۔مخصوص بیماریوں سے متاثرہ 45سال زیادہ عمرکے 24279مستفدین جب کہ 60سال سے زیادہ عمر کے 182992مستفدین کو پہلا ٹیکہ لگایاگیاہے ۔
پہلاٹیکہ لگوانے کے بعد 28دن مکمل کرلینے والے مستفدین کے کووڈ -19کا دوسرا ٹیلہ لگانے کی مہم 13فروری 2021کوشروع ہوئی تھی ۔ جب کہ پیش پیش رہنے والے صحت کارکنان کے ٹیکے لگانے کاکام 2فروری ، 2021کوشروع ہواتھا۔
ابھی تک 1.07کروڑسے زیادہ  افراد اب تک صحت یاب ہوچکے ہیں ، گزشتہ 24گھنٹے میں 12464 مریض صحت یاب ہوئے ہیں اورانھیں ڈسچارج کردیاگیاہے ۔ بھارت کی شفایابی کی شرح 97.07فیصد ہے جو اب بھی دنیا کی سب سے زیادہ شرح میں سے ایک ہے ۔
حال ہی میں صحت یاب ہونے والے کیسوں کے 86.55فیصد معاملے 6ریاستوں میں درج ہوئے ہیں ۔
گذشتہ 24گھنٹے میں مہاراشٹر میں ایک دن میں سب سے زیادہ تعدادمیں 5754مریض شفایاب ہوئے ہیں جب کہ کیرالہ میں 3475مریض اورتمل ناڈومیں 482مریض صحت یاب ہوئے ہیں ۔
گزشتہ 24گھنٹے میں 91 اموات کی خبرملی ہے ۔
اموات کا تازہ معاملوں میں سے 85.71فیصد معاملے 6ریاستوں میں درج ہوئے ہیں۔ مہاراشٹرمیں ایک دن میں سب سے زیادہ 30اموات ہوئی ہیں ۔ پنجاب سے 18 جب کہ کیرالہ سے 13اموات کی خبرملی ہے ۔
گزشتہ 24گھنٹے میں 19 ریاستوں اورمرکز کے زیرانتظام علاقوں سے کووڈ -19سے کسی بھی شخص کی موت ہونے کی کوئی خبرنہیں ملی ہے ۔ یہ ہیں :مغربی بنگال ، گجرات ، راجستھان ، آندھراپردیش ، اڈیشہ ، جھارکھنڈ ، اتراکھنڈ ، بہار ، لکشدیپ ، لداخ  ، سکم تریپوہ ، منی پوری ، میزورم ، میگھالیہ ناگالینڈ ، انڈومان ونکوبار جزائر، ڈی اینڈ ڈی اورڈی اینڈ این اوراروناچل پردیش۔